স্টাফ রিপোর্টার ॥ সদর হাসপাতালে এক্সরে করতে এসে দালালদের খপ্পরে পড়ে ভোগান্তির শিকার হচ্ছেন রোগীরা। গতকাল বুধবার সকালে দালালের হামলায় আমিনা বেগম (৩০) নামের এক রোগী আহত হয়েছে। আহত সুত্রে জানা যায়, ওই সময় বুকে ব্যথা নিয়ে আমিনা বেগম হাসপাতালে আসেন। এ সময় জরুরী বিভাগের চিকিৎসক তাকে এক্সরে করার পরামর্শ দেন। আমিনা বেগম হাসপাতালের এক্সরে কক্ষে এক্সরে করতে গেলে দালাল নয়ন মিয়া তার নিকট ২শ টাকা দাবি করেন। এ সময় আমিনা সরকারি ফি ৬০ টাকার বেশি তিনি দিতে পারবেন না বলে জানান। এ নিয়ে দুইজনের মাঝে বাকবিতন্ডা হয়।